સમાજનાં દરેક વર્ગમાં પ્રવર્તતી ગેરમાન્યતા પ્રમાણે કાળી ચૌદળના દિવસે દરેક ઘરમાંથી વડા અને પુરી બનાવીને ચાર રસ્તા પર મુકી તેના ફરતે પાણી વડે કુંડાળુ કરી કકળાટ કાઢવાની જુની પરંપરા છે. આ ઉપરાંત કાળીચૌદસના દિવસે ઘરમાંથી જુનું માટલું, જુની સાવરણી વગેરે કાઢી ચાર રસ્તા પર મુકાતાં દિવાળી ટાણે જ ગલીએ-ગલીએ કચરાનાં ઢગલા થઈ જવા પામ્યાં છે. સમાજમાં ઘર કરી ગયેલી ગેરમાન્યતાઓ અને અંધશ્રધ્ધા દૂર કરી અન્નનો બગાડ અટકાવવા માટે છેલ્લા પાંચ વર્ષોથી સેવાભાવી સંસ્થાઓ અભિયાન ચલાવી રહી છે અને મોટાપાયે વડા-પુરી એકત્ર કરી અબોલ પશુઓને ખવડાવાય છે.